## Naredba o zabrani i ograničenju prometa na cestama Republike Hrvatske i ulicama Grada Zagreba

### NN 63/1994 (31.8.1994.), Naredba o zabrani i ograničenju prometa na cestama Republike Hrvatske i ulicama Grada Zagreba

# MINISTARSTVO UNUTARNJIH POSLOVA

Na temelju članka 190. stavka 1. Zakona o sigurnosti prometa na cestama
("Narodne novine". broj 84/92. 5/93 i 26/93), ministar unutarnjih
poslova, u suglasnosti s ministrom pomorstva, prometa i veza donosi

## NAREDBU

### O ZABRANI I OGRANIČENJU PROMETA NA CESTAMA REPUBLIKE HRVATSKE I ULICAMA GRADA ZAGREBA

I. Dana 10. rujna 1994. od 8,00 do 11. rujna 1994. do 24,00 sati, na
području Grada Zagreba zabranjuje se promet svih vozila. osim vozila pod
pratnjom, vozila s prednošću prolaska i vozila obilježenih posebnim oznakom
(naljepnicom) u sljedećim zonama: 1. zona Kaptol omeđena sljedećim ulicama
Radićeva - Ilica od Trga bana Josipa Jelačića do Gundulićeve, istočnim
rubom kolnika Gundulićeve od Ilice do Hebrangove, sjevernim rubom kolnika
Hebrangove od Gundulićeve do Boškovićeve, sjevernim rubom kolnika Boškovićeve
do Draškovićeve. zapadnim rubom kolnika Draškovićeve od Boškovićeve do
Šoštarićeve, zapadnim rubom kolnika Šoštarićeve, zapadnim rubom kolnika
Ribnjak od Šoštarićeve do Zvonarničke, Zvonarničkom, južnim rubom kolnika
Degenove od Zvonarničke do Kaptola, Miklaušičevom i Tkalčićevom do Vrančićeve
u cijeloj dužini i Krvavim mostom. U tu zonu ulazi i područje Štrosmajerovog
trga i Trga kralja Tomislava. 2. zona Hipodroma omeđena slijedećim ulicama:
Paromlinska, Trg Stjepana Radića, Hrvatske bratske zajednice, Most slobode,
Avenija Vjenceslava Holjevca od Mosta slobode do Avenije Dubrovnik, sjevernim
rubom kolnika Avenije Dubrovnik od Ulice SR Njemačke do Jadranskog mosta,
istočnim rubom kolnika stare Remetinečke, starim Savskim mostom, istočnim
rubom kolnika Savske ceste od Savskog mosta do Slavonske avenije, južnim
rubom kolnika Slavonske avenije do Kruga, te južno do Ulice SR Njemačke
(po zamišljenoj zračnoj liniji), ulicom Bundek od Ulice SR Njemačke do
Avenije Vjenceslava Holjevca i zapadnim rubom kolnika Ulice SR Njemačke
od Avenije Dubrovnik do ulice Bundek.

II. U vrijeme zabrane prometa iz točke I. ove Naredbe. na području Grada
Zagreba te na prilaznim cestama Zagreba, i to :

1. na dijelu magistralne ceste broj 1 od Samobora do Jankomira i od
naplatnih kućica kod Ivanje Reke do Sesveta.

2. na dijelu magistralne ceste broj 12 od Soblinca do Sesveta,

3. na dijelu magistralne ceste broj 12/2 od Velike Gorice do Zagreba.

4. na dijelu magistralne ceste broj 1/3 od Dugog Sela do Sesveta.

5. na dijelu regionalne ceste broj 2180 (Jadranska avenija) od naplatnih
kućica u Hrvatskom Leskovcu do Remetinečke (rotora),

6. na dijelu regionalne ceste broj 2140 od Kašine do Sesveta,

7. na dijelu regionalne ceste broj 2010 od Zaprešića do Susedgrada,

8. na dijelu regionalne ceste broj 2180 od Stupnika do Lučkog i od Samobora
do Susedgrada, - zabranjuje se promet svim vozilima u vlasništvu građana
i pravnih osoba, osim vozila javnog prijevoza osoba, čiji vlasnik ima prebivalište
ili boravište odnosno sjedište na području Grada Zagreba i županije zagrebačke.

Za vozila kojima je na mjestima iz stavka I. ove točke dopušten promet,
brzina kretanja se ograničava na 40 km/sat. Odredba 1. ove točke ne odnosi
se na vozila pod pratnjom, vozila s prednošću prolaska i vozila obilježena
posebnom oznakom (naljepnicom).

III. Dana 9. rujna od 14,00 do 12. rujna do 6,00 sati na magistralnim
cestama Republike Hrvatske zabranjuje se osposobljavanje kandidata za vozače,
promet teretnim motornim vozilima čija je najveća dopuštena masa veća od
pet tona, traktorima i radnim strojevima kao i vozilima koja ne mogu razviti
brzinu kretanja veću od 40 km/sat. Zabrana prometa iz stavka 1. ove točke
ne odnosi se na:

- vozila s prednošću prolaska i vozila pod pratnjom.

- vozila Ministarstva unutarnjih poslova, Ministarstva obrane i oružanih
snaga.

- vozila za održavanje cesta, elektroenergetskih i sličnih instalacija
te vozila HPT za dostavu pošte,

- vozila koja imaju žuto rotacijsko svjetlo kada se koriste za pomoć
na cestama, uklanjanje i vučenje oštećenih vozila,

- vozila za prijevoz betona i asfaltne mase bez priključnog vozila i
vozila za prijevoz naftnih derivata,

- vozila bez priključnog vozila koja prevoze lako pokvarljivu robu (svježe
meso, mlijeko, ribu, voće, povrće. pivo, kruh, pecivo, svježa jaja, rezano
cvijeće i slično).

IV. Ovu Naredbu glede postavljanja prometne signalizacije i organizacije
prometa provest će Gradsko poglavarstvo Zagreba i javno poduzeće Hrvatske
ceste.

Fizičko upravljanje i kontrolu prometa na mjestima zabrane prometa obavit
će Policijska uprava Zagrebačka.

V. Ova naredba stupa na snagu danom objave u "Narodnim novinama".

Broj: 511-01-10-VT-180/2-14-1884

Zagreb. 26. kolovoza 1994.

Ministar unutarnjih poslova

**Ivan Jarnjak, v. r**

Naredba, NN 63/1994-1121